Afgana neĝopasero

La Afgana neĝopasero (Montifringilla theresae), konata ankaŭ kiel Tereza neĝopasero, estas malgranda paserina birdo de la familio de Paseredoj. Spite la scienca nomo, ĝi estas pasero kaj ne vera fringo.

Ĝi estas afgania endemio troviĝanta nur en Hindukuŝo. Tiu specio ricevis nomon de Richard Meinertzhagen laŭ sia kuzino kaj kolego, Theresa Clay, kiu estis espertulino pri birdopedikoj.

 Aspekto 
Ĝi estas 13.5–15 cm longa. La masklo estas grizbruna kun iom da blanko en flugiloj kaj nigra masko kiu sekvas kiel duobla makulo en gorĝo kaj kiu plimarkiĝas miene pro ruĝaj irisoj. Beko kaj kruroj estas malhelgrizaj al nigrecaj. La ino estas pli sablokolore bruna, kun pli milda griza masko kaj malpli da blanko en flugiloj. Estas mallongaj malhelaj strioj en dorso kaj blanka antaŭfina areo en vostoplumoj escepte en la centra paro.

 Kutimaro 
Ili formas grandajn arojn vintre, foje miksite kun la Neĝopasero, la Rokpasero kaj alaŭdoj. La flugo estas forta kaj rekta. Ili manĝas insektojn kaj malgrandajn semojn.

Ili reproduktiĝas en nestotruoj faritaj de grundosciuroj aŭ marmotoj, kaj kovras la neston de haroj kaj plumoj. La alarmalvoko estas akra ci kaj ili elsendas ankaŭ mildajn alvokojn kvaak dumfluge kaj stridulan zig-zig.

 Referencoj 

 Clement, Harris kaj Davis, Finches and Sparrows ISBN 0-7136-8017-2

Kategorio:Paseroformaj
Kategorio:Paseredoj
Kategorio:Birdoj de Afganio